Natur Historia (Plinio)

Natur Historia, Historia Naturala edo Izadi-historia, latinez Naturalis Historia, Plinio Zaharra erromatar idazle eta militarrak latinez idatzi zuen liburua da. Gaur egun arte ezagutzen den Antzinako Erromako garaiko idazlan handiena da eta bertan, garai hartan zen jakintza guztia biltzea helburu izan zuen.

Natur Historia idazlana ondorengo entziklopedien eta eskola-lanen eredutzat hartu zen, bai bere aurkibideagatik, nahiz jorratutako arlo kopuruagatik eta jatorrizko idazleei egindako erreferentziengatik ere. Tito enperadoreari eskainia dago. 

 Testuingurua 
Gaurdaino biziraun duen Plinio Zaharraren idazlan bakarra da eta hark idatzitako azkena. Idazlanaren lehen hamar liburuak K.o. 77. urtean argitaratu zituen, baina K.o. 79. urtean Vesubio sumendiaren erupzio batean hil zenerako bildumaren gainontzeko liburuak oraindik errebisatzeke eta argitaratzeke zituen, lan hori hura zendu ostean Plinio Gaztea ilobak burutu zuen.

 Idazlana 
Idazlan erraldoi hau 37 liburuetan banatua dago, eta bere gaia ez da gaur egun historia naturala gisa ezagutzen dugun esparrura mugatua; idazleak adierazten duen bezala, "natur mundua, edo bizitza" barne hartu nahi ditu. Jorratzen dituen zientzien artean honakoak daude: astronomia, matematika, geografia, etnografia, antropologia, giza fisiologia, zoologia, botanika, nekazaritza, baratzezaintza, farmakologia, meatzaritza, mineralogia, eskultura, margolaritza eta harribitxiak.

 Erreferentziak 

 Ikus gainera 
 Plinio Zaharra
 Plinio Gaztea

 Kanpo estekak 

 Latinezko testua, formatu elektronikoan, Perseus proiektuan.

Kategoria:Entziklopediak
Kategoria:Natur historia liburuak
Kategoria:Botanikako liburuak
Kategoria:Latinezko liburuak
Kategoria:Antzinako Erromako literatura
Kategoria:Latinezko saiakerak
Kategoria:Inkunableak